ועדת הכלכלה, כנסת 18, פרוטוקול מספר 563, 2011-06-28 13:45

כרמל שאמה-הכהן: צהריים טובים.

כרמל שאמה-הכהן: אני פותח את ישיבת ועדת הכלכלה.

כרמל שאמה-הכהן: על סדר היום: צו שירות (דחיית תחילתו של תיקון מס' 3 לחוק)(מס' 3), התשע"א-2011.

כרמל שאמה-הכהן: משרד המשפטים, בקשה.

אסף תכלת: אני ממשרד המשפטים.

אסף תכלת: כידוע, חוק נתוני אשראי, תיקון מס' 3 לחוק נתוני אשראי חוקק ב-2007 כאשר בזמנו המועד המקורי לכניסתו לתוקף של התיקון שנכנס במסגרת הליכי החקיקה, היה כ"ט בניסן, תשס"ח, דהיינו 29.4.2008.

אסף תכלת: המועד הזה הוארך מספר פעמים על-ידי שר המשפטים מאחר וכניסתו לתוקף של תיקון מותנית רק בתקנות.

אסף תכלת: התאריך האחרון שנקבע הוא בעוד יומיים 30.6.2011.

אסף תכלת: מאחר והתקנות, לאחר הפסקה ארוכה, מונחות שוב לפתחה של הוועדה המשותפת שתתכנס עוד מעט, מבקש שר המשפטים את אישור הוועדה להארכת תוקף הכניסה לתוקף של החוק ב-6 חודשים נוספים, עד ה-29.12.2011, כנוסח הצו שהועבר.

כרמל שאמה-הכהן: יש הערות?

אתי בנדלר: אני מציעה שתקרא את הצו.

כרמל שאמה-הכהן: "צו נתוני אשראי (דחיית תחילתו ש תיקון מס' 3 לחוק) (מס' 3), התשע"א-2011.

כרמל שאמה-הכהן: בתוקף סמכותי לפי סעיף 6 לחוק נתוני אשראי (תיקון מס' 3), התשס"ז 2007, להלן החוק, ובאישור ועדת הכלכלה של הכנסת אני מצווה לאמור: תחיית תחילתו של תיקון מס' 3 לחוק - תחילתו של החוק תחל ביום ג' בטבת, התשע"ב, 29.12.2011".

כרמל שאמה-הכהן: הצבעה בעד – רוב נגד – אין נמנעים אין

כרמל שאמה-הכהן: הבקשה אושרה.

כרמל שאמה-הכהן: הישיבה נעולה.